У гэты дзень у 1918 годзе была прынята Трэцяя Ўстаўная грамата, у якой абвяшчалася незалежнасць Беларускай Народнай Рэспублікі. Каб разам успомніць падзеі тых гадоў, мы збярэмся а 12.30 на віленскіх могілках Росы і ўрачыста ўшануем памяць выбітных дзеячоў БНР, дзякуючы якім і з’явіўся Дзень Волі. Пасля гэтага а 13.00 распачнецца актыўная частка праграмы — тэматычная гульня-арыентаванне па Старым горадзе Вільні. Падчас гульні каманды змогуць у займальнай форме даследаваць горад, наведаць мясціны звязаныя з дзейнасцю БНР. Каманды маюць складацца ад 2 да 4 чалавек. Для рэгістрацыі на гульню трэба запоўніць наступную форму. Каманда-пераможца атрымае бясплатную паездку ў Трокі ад Vilnius Relax, а таксама сувенірныя прызы ад “Арт Сядзібы”.